මීට අමතරව තවත් ශිෂ්‍ය භික්ෂූන්වහන්සේ තුන්නමක් ප්‍රතිකාර ලබා රෝහලෙන් පිටව ගිය බවයි වාර්තාවන්නේ.මේ අතර ඊයේ ඇතිවූ මෙම සිද්ධිය අතරතුර භික්ෂූන්වහන්සේ නමක් එල්ල කළ ගල් ප්‍රහාරවලින් කුරුඳුවත්ත පොලිස් ස්ථානාධිපතිවරයා සහ තවත් උප පොලිස් පරීක්ෂකවරයෙකු කොළඹ ජාතික රෝහලේ තවමත් ප්‍රතිකාර ලබන බවයි පොලිස් මාධ්‍ය ප්‍රකාශක සහකාර පොලිස් අධිකාරී රුවන් ගුණසේකර හිරු ප්‍රවෘත්ති අංශයට සඳහන් කළේ.විශ්වවිද්‍යාලවලට බඳවා ගන්නා භික්ෂුන්වහන්සේගේ  සංඛ්‍යාව අඩු කර ඇති බව පවසමින්  අන්තර් විශ්වවිද්‍යාලයීය භික්ෂු බල මණ්ඩලය, ඊයේ දහවල් කොළඹ - කොටුවේ සිට ප්‍රතිපාදන කොමිෂන් සභාව වෙත පැමිණියේ විරෝධතා පා ගමනකින්.කොටුව දුම්රියපල ඉදිරිපිටින් ආරම්භ වූ එම පා ගමන ටෙක්නිකල් මංසන්ධිය, මරදාන පසුකරමින් ඞීන්ස් පාර ඔස්සේ වෝඞ් පෙදෙසේ පිහිටි විශ්වවිද්‍යාල ප්‍රතිපාදන කොමිෂන් සභාව ඉදිරිපිටට පැමිණියා.